recursal/SuperWikiNEXT-32B huggingface dataset:
Категория:Проект:Футбол:Последняя правка в 2022 году
Категория:Википедия:Статьи о футболистах без портретов
Категория:Персоналии по алфавиту
Категория:Спортсмены по алфавиту
Категория:Футболисты по алфавиту

**Yuriy Nikolaevich Bobkov** (9-fevral 1955-yil, Moskva — 2008-yil, Bryanka, Lugansk viloyati) - sovet futbolchisi, hujumchi pozitsiyasida o'ynagan. Rostselmash, SKA Rostov-Don va Zarya Voroshilovgrad klublarida o'ynaganligi bilan tanilgan.

Biografiya
----------

1955-yil 9-fevralda Moskvada tug'ilgan. U futbolni "Lokomotiv"ning Lyublino bo'limida boshlagan, so'ngra "Mehnat zahiralari"da mashg'ulotlarni davom ettirgan.

Yuriy professional futbolidagi debyutini 1975-yilda SSSR Ikkinchi ligasida o'ynagan "Avtomobilist" Krasnoyarsk klubi tarkibida o'tkazgan. Krasnoyarsk jamoasida uch mavsum o'ynagan. 1977-yilda Yuriy, Rostov SKA jamoasi safiga qo'shilgan va ikkinchi mavsumdan boshlab asosiy jamoa tarkibida o'ynagan. 1978-yilda SKA Rostov jamoasining SSSR Oliy Ligasiga yo'llanma olishida katta hissa qo'shgan. 1979-yilgi mavsumda u 27 o'yin o'tkazib, bitta gol urgan.

1980-yilning yozida u Rostselmash klubiga ko'chib o'tdi va 22 o'yinda 11 ta gol urdi. 1981-yilgi mavsum boshida u "Rostselmash" jamoasining sardori bo'lgan. 1981-yilning yozida u Toshkentning "Paxtakor" klubiga o'tib, oliy liganing 10 ta uchrashuvida qatnashib, bitta gol urgan.

1982-yilda u Voroshilovgradga ko'chib oʻtdi va u yerda birinchi ligada o'ynaydigan "Zorya" jamoasiga qoʻshilgan. Zorya jamoasi safida uch mavsumda yuzdan ortiq oʻyin oʻtkazdi. 1987—1988-yillarda tanaffusdan soʻng yana klub safigaga qaytdi.

  

SSSR oliy ligasida u 43 oʻyin oʻtkazib, ikkita gol urgan. SSSR birinchi ligasida u 187 ta oʻyin oʻtkazib, 45 ta gol urgan. SSSR ikkinchi ligasida u 95 ta oʻyinda maydonga tushib, 29 ta gol urgan. SSSR kubogida u 18 ta oʻyin oʻtkazib, 1 ta gol urgan.

U 2008-yilda Ukrainaning Bryanka shahrida vafot etgan.

Manbalar
--------

1. 1 2 3 4  „Бобков Юрий Николаевич, 09.02.1955, футболист". *footballfacts.ru*. 28-yanvar 2022-yilda asl nusxadan arxivlandi. Qaraldi: 28-yanvar 2022-yil.
2. ↑  „История футбольного клуба "Заря". 1981-1990 | donbass.NAME" (ru-RU) (21-avgust 2009-yil). 28-yanvar 2022-yilda asl nusxadan arxivlandi. Qaraldi: 28-yanvar 2022-yil.
3. ↑  „Yuriy Bobkov - профиль игрока" (ru). *www.transfermarkt.ru*. 28-yanvar 2022-yilda asl nusxadan arxivlandi. Qaraldi: 28-yanvar 2022-yil.
**Shomurotovlar uy-muzeyi** — 1999-yil (baʼzi manbalarda 1998-yil)da Qoraqalpogʻiston Respublikasining Nukus shahrida ochilgan uy-muzey. Amet va Oyimxon Shomuratovalarning xususiy uy-muzeyi sifatida ochilgan muzeyda ularning faoliyatiga bilan bogʻliq qimmatli eksponatlar saqlanadi. Uy-muzeyga Amet va Oyimxon Shomurotovalarning qizi Oyimgul Shomurotova rahbarlik qilib keladi.

Ochilish tarixi va faoliyati
----------------------------

1993-yilda Oyimxon Shomuratova vafot etganidan keyin uning farzandlar uy-muzey ochishga qaror qilishgan. Qoraqolpogʻiston Avtonom Respublikasi hukumati rahbarlaridan biri boʻlgan Ubbiniyaz Ashirbekov tomonidan 12 sotix yer uy-muzey qurilishi uchun ajratilgan. Qurilish ishlariga Shomurotovlarning kuyovi Tuybaldiev Sultamurat rahbarlik qilgan. Shomurutovning uy-muzeyi qurilishida Sultamurat Taubaldievning mehnatini aks etgan alohida hujjatli film ham suratga olingan va „Taqdir sinovlari" nomli asar ham yozilgan. Asar 2012-yili Toshkentda nashr etilgan. 

Xususiy uy-muzeyi 1999-yili ochilgan boʻlib, Amet Shomurotov (1912—1953) — shoir, yozuvchi va dramaturg edi. Rafiqasi Oyimxon Shomuratova (1917—1993) xalq artisti unvonini olgan va Qoraqalpogʻiston tarixida teatr sahnasiga chiqqan birinchi ayol sanʼatkorlardan biri boʻlgan. Bu shaxslar XX asr qoraqalpoq madaniyatining rivojida muhim oʻrin tutishadi.

Muzey kolleksiyasida juftlikning shaxsiy buyumlari, jumladan: fotosuratlar, sahna liboslari, kitoblari, qoʻlyozmalar va ularning faoliyatiga oid buyumlar saqlanadi. Muzeyda mashhur rassomlar: Madgazin, Matevosyan, Berdimuratovlar va boshqalarning asarlari ham mavjud boʻlib, bundan tashqari qoraqalpogʻistonlik mashhur yozuvchilari, sanʼatkor va davlat arboblarining fotohujjatlari ham saqlanadi. Shuningdek, muzeyda Oyimxon Shomuratova tomonidan ijro etilgan qoʻshiqlarni tinglash imkoniyati ham yoʻlga qoʻyilgan.

2019-yilda Shomurotovlar uy-muzeyi ochilganligining 20 yilligi keng nishonlangan.

Manbalar
--------

1. ↑  *uza.uz* „Taniqli ijodkorlar xotirasiga bagʻishlandi" (uz). *Uza.uz* (23-noyabr 2022-yil). Qaraldi: 28-oktyabr 2023-yil.
2. ↑  „Qaraqalpaqstan Respublikasi'ni'n' ma'mleketlik hu'kimet portali'". *karakalpakstan.uz*. Qaraldi: 28-oktyabr 2023-yil.
3. ↑  „Презентация на тему: "ÒZBEKSTAN MAMLEKETLIK KORKEM ÒNER HÀM MÀDENIYAT INSTITUTI NÒKIS FILIALI MÁDENIYAT HÁM KÒRKEM ÒNER MEKEMELERIN SHÒLKEMLESTIRIW HÀM BASQARIW QÀNIYGELIGI.". Скачать бесплатно и без регистрации." (ru). *www.myshared.ru*. Qaraldi: 28-oktyabr 2023-yil.
4. ↑  „Amet ha’m Ayimxan Shamuratovlar uy-muzeyi 20-jilligi". *Shamuratov's*. Qaraldi: 28-oktyabr 2023-yil.
**Ishni sirtdan koʻrish** – 1) jinoiy sud ishlarini yuritishda sudning ishni sudlanuvchi ishtirokisiz koʻrishi. Oʻzbekiston Respublikasi Jinoyat Protsessual kodeksining 410-moddasiga asosan, birinchi instantsiya sudining majlisida jinoyat ishi sudlanuvchining ishtirokida muhokama qilinadi shu munosabat bilan sudlanuvchining sudga kelishi muhim ahamiyat kasb etadi. Sudlanuvchi sud majlisiga kelmasa, ishni muhokama qilish keyinga qoldirilishi lozim deb belgilanadi, Oʻzbekiston Respublikasi Jinoyat protsessual kodeksining 410-moddasining uchunchi qismida nazarda tutilgan hollar bundan mustasno hisoblanadi. Sudga kelmagan sudlanuvchini sud majburiy keltirishga, shu jumladan unga nisbatan ehtiyot chorasini qoʻllashga yoki ehtiyot chorasini oʻzgartirishga haqliligi qonunan asosga ega. Ishning sudlanuvchi ishtirokisiz muhokama qilinishiga sudlanuvchi OʻzR hududidan tashqarida boʻlgan va sudga kelishdan boʻyin tovlagan, uning yoʻqligi ish boʻyicha haqiqatni aniqlashga monelik qilmagan taqdirdagina yohud u Oʻzbekiston Respublikasi Jinoyat protsessual kodeksining 272-moddasida nazarda tutilgan holda sud majlisi zalidan chiqarib yuborilgan boʻlsa, yoʻl qoʻyilishi mumkin deb belgilanadi;

```
2) fuqaroviy sud ishlarini yuritishda sudning ishni da’vogar yoki javobgar yohud unisi va bunisining ham ishtirokisiz koʻrinishi nazarda tutiladi. Oʻzbekiston Respublikasi Fuqarolik protsessual kodeksiga muvofiq, sud majlisining vaqti va joyi toʻgʻrisida tegishli tartibda xabardor qilingan javobgar sud majlisiga kelmagan taqdirda, da’vogar e’tiroz bildirmasa yohud ish sirtdan ish yuritish tartibida koʻrilish holatlarini ham ko'rish mumkin. Ishni bunday tartibda koʻrish haqda sud ajrim chiqarishi lozim bo'ladi. Javobgar tegishli tartibda xabardor qilinganligi haqida ishda ma’lumot boʻlishi lozim. Sud majlisiga barcha javobgarlar kelmagan taqdirda, ish sirtdan ish yuritish tartibida koʻrilishi ham joiz deb topiladi.
```

```
3) xoʻjalik sud ishini yuritishda sudning ishni da’vogar yoki javobgar yohud unisi va bunisining ham ishtirokisiz koʻrishi. Oʻzbekiston Respublikasi Xo'jalik protsessual kodeksining 130-moddasida belgilangan tartibdagidek, ishni koʻrish vaqti va joyi toʻgʻrisida tegishli ravishda xabardor qilingan javobgar xoʻjalik sudining majlisiga kelmasa, nizo uning yoʻqligiga hal qilinish holatlari ham kuzatiladi. Oʻzbekiston Respublikasi Xo'jalik protsessual kodeksining 131-moddasiga koʻra, xoʻjalik sudi ishni shu majlisda koʻrish mumkin boʻlmagan taqdirda, shu jumladan ishda ishtirok etuvchi shaxslar, guvohlar, ekspertlar yoki tarjimonlardan biri kelmaganligi yoki qoʻshimcha dalillar taqdim etish zarurligi sababli ishni koʻrishni keyingi qoldirish ham mumkin bo'ladi .
```

Manbalar
--------

1. ↑  Toychiyev, N. ed (2009). "Ishni sirtdan koʻrish". *Oʻzbekiston yuridik ensiklopediyasi*. Toshkent: „Adolat" nashriyoti. p. 228.
2. ↑  Oʻzbekiston Respublikasi Jinoyat Protsessual kodeksi
3. ↑  Oʻzbekiston Respublikasi Xo'jalik protsessual kodeksi

|  |  |
| --- | --- |
| Stub ikona | *Huquqshunoslikka oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Orol−Kaspiy pasttekisligi** – Markaziy Osiyodagi Orol dengizi atrofida va Kaspiy dengizi shimoliy qismidagi keng tekislik.

Geografik tavsifi
-----------------

 Kaspiy va Orol dengizlari xaritasi, Kaspiy dengizi havzasi sariq rang bilan ajratilgan
Pasttekislik Ozarbayjon, Rossiya, Qozogʻiston, Oʻzbekiston va Turkmaniston hududlarini qamrab olgan. Uning Kaspiy dengizi havzasidagi bir qismi Kaspiyboʻyi pasttekisligi deb ataladi.

Kaspiy dengizi va Kaspiyboʻyi pasttekisligining sharqidagi choʻl qismi Turon pasttekisligi deb ataladi.

Tekislikning koʻp joylari lyoss va boʻsh qum bilan qoplangan.

Iqlimi quruq. Oʻsimlik qoplami siyrak.

Bu hududda bir vaqtlar mavjud boʻlgan ozgina shoʻrlangan, turgʻun ichki dengizdan koʻplab shoʻr koʻllar qolgan. Doimiy oqadigan suvlar yoʻq. Qor erishi va kuchli yomgʻirdan keyin faqat qisqa muddatli suv oqimlar vujudga keladi.

Olim L. S. Berg Orol−Kaspiy pasttekisligi boʻyicha bunday maʼlumot bergan. Kaspiy dengizi Volgadan Qozongacha boʻlgan yoʻnalishda oqqan boʻlib, Orol dengizi bilan, undan keyin esa Balxash koʻli bilan birlashgan. Orol−Kaspiy dengizlari suvlaridan holi boʻlgan butun hudud esa Orol−Kaspiy pasttekisligi deb atalgan. Biroq, oxirgi tadqiqotlar shuni koʻrsatdiki, Orol−Kaspiy choʻkindilari mutlaq balandlikda 55-60 m dan oshmagan va Volga boʻylab ular Saratovgacha borgan, Oʻzboʻy orqali Kaspiy dengizini Orol dengizi bilan tutashtirgan, Ustyurt esa hech qachon Orol−Kaspiy dengiz sathidan past boʻlmagan. Shunday qilib. Orol−Kaspiy pasttekisligi nomi ostida bir paytlar Orol−Kaspiy dengizi sathida boʻlgan hududni tushunish kerak, keyin bu pasttekislik Kaspiy dengizining shimoliy va shimoli-gʻarbiy qirgʻoqlari boʻylab nisbatan kichik maydonni, Orol dengizining sharqiy-janubiy qirgʻoqlari boʻylab bir necha oʻnlab kilometrlarni qamrab olgan.

Yana qarang
-----------

* Kaspiy pasttekisligi

Manbalar
--------

1. ↑  "Туранская низменность" (ru). *Great Soviet Encyclopedia*. **26**. 320 b. .
2. ↑  „Флора Узбекистана (том 1)" (1941).
3. ↑  „Арало-каспийская низменность".

Adabiyotlar
-----------

* George Frederick Wright (1902) *Asiatic Russia*, Chapter „«Aral-Caspian Depression»" (en). *books.google.com*. 4-iyul 2014-yilda asl nusxadan arxivlandi. Qaraldi: 3-yanvar 2022-yil.
„URGANCHYOGʻ" AKSIYADORLIK JAMIYATI – oziq-ovqat sanoatining yirik korxonasi. „Yogʻmoytamakisanoat" uyushmasi tarkibiga kiradi. Rafinatsiyalangan paxta va boshqa oʻsimlik yogʻlari, xoʻjalik sovuni, alif, kunjara, shrot va boshqa maqsulotlar ishlab chiqaradi.

Korxona dastlab 1889-yil dekabrda Yangi Urganch shahrida paxta—yogʻ zavodi tarzida ishga tushirilgan. 1910-yilda germaniyalik ishbilarmonlar tomonidan sotib olingan va i.ch. binolari yangidan qurilib, xorijiy dastgohlar urnatilgan. 1969-yilda Urganch shahrining sanoatchilar hududida sutkalik quvvati 720 tonna chigitni qayta ishlaydigan, oʻsimliklarning yogʻli urugʻlarini qayta ishlashning toʻliq tizimi (ekstraksiya, forpress, rafinatsiyalash, dezodoratsiyalash, qadoqlash sexlari)ga ega boʻlgan yangi „Urganch yogʻ ekstraksiya zavodi" qurilishi boshlandi va korxona 1977-yilda ishga tushirildi. 1983-yilda uning quvvati bir sutkada 800 t chigitni qayta ishlashga yetkazildi. 1981-yildan xoʻjalik sovuni i.ch. sexi ishga tushirildi. 1985-yilda quritish uskunasining 2tizimi qurildi va xujalik sovuni ishlab chikaradigan kuvvatlari yiliga 14,0 ming t ga yetkaziddi. 1996-yilda Rossiyadan keltirilgan xom yog kislotalarini rektifikatsiyalash texnologiya tizimi oʻrnatildi. 2002-yildan paxta va soya yogʻi asosida kurilishda ishlatiladigan alif ishlab chikariladi. 1994-yildan ochiq turdagi aksiyadorlik jamiyati, 2003-yildan Shveysariyaning „Plod oyl LTD" kompaniyasining investitsiyasi ishtirokidagi ochiq aksiyadorlik jamiyati.

Korxonada 56 ming t chigit, 11,3 ming t soya doni qayta ishlanib 8600 t rafinatsiyalangan paxta yogʻi, 1777 t soya yogʻi ishlab chiqarildi, 6410 t xoʻjalik sovuni, 132 t alif mahsuloti tayyorlandi. Chet ellarga paxta shrotini eksport qiladi (2003) (ya na q. Yogʻmoy sanoati).


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Paragvay odam savdosiga, xususan jinsiy savdoga duchor bo'lgan ayollar va bolalar uchun manba va tranzit mamlakat hisoblanadi. Paragvaylik odam savdosi qurbonlarining aksariyati Argentina, Ispaniya va Boliviyada; Braziliya, Chili, Fransiya, Janubiy Koreya va Yaponiyada qurbonlar soni kamroq. Bitta holatda, 44 nafar paragvaylik odam savdosi qurbonlari Amsterdamdagi xalqaro aeroportda hibsga olindi va Gollandiya rasmiylari odam savdosida gumon qilingan jinoyatchini hibsga oldi. Yana bir holatda, 13 ta paragvaylik ayol Boliviyaning La-Pas shahridagi fohishaxonada majburiy fohishalik sharoitida topilgan. Paragvay uzoq muddatli futbol lageriga olib kelingan.

Paragvayda erkaklar, ayollar va bolalarning majburiy uy qulligi jiddiy muammo bo'lib qolmoqda. Qishloq joylardan kelgan kambag'al bolalar Asunsion, Ciudad del Este va Encarnacion kabi shahar markazlarida majburiy, tijoriy, jinsiy ekspluatatsiya va uy qulligiga duchor bo'lishadi.

Paragvay hukumati odam savdosini yo'q qilish bo'yicha minimal standartlarga to'liq rioya qilmaydi; ammo buning uchun sezilarli sa'y-harakatlarni amalga oshirmoqda. Hukumat odam savdosi jinoyatchilariga qarshi huquqni muhofaza qilish sa'y-harakatlarini kuchaytirdi, ammo odam savdosi qurbonlariga tegishli xizmatlarni taqdim etishda orqada qolmoqda. Jinoyat kodeksining qayta ko'rib chiqilishi hukumatning odam savdosi bilan bog'liq xalqaro ishlarni jinoiy javobgarlikka tortish qobiliyatini kuchaytirdi, ammo majburiy mehnat yoki majburiy fohishalik bilan bog'liq ichki holatlarni yetarli darajada taqiqlay olmadi. Paragvay hukumati rasmiy sheriklik harakatlariga qarshi turishda sezilarli muvaffaqiyatga erisha olmadi. AQSh Davlat departamentining Odam savdosi monitoringi va unga qarshi kurash boshqarmasi 2017-yilda mamlakatni "2-darajali"ga kiritdi.

Manbalar
--------

1. 1 2  "Paraguay". *Trafficking in Persons Report 2010*. U.S. Department of State (June 14, 2010). Jamoat mulki Bu maqola jamoat mulki boʻlgan maʼlumotlarni oʻz ichiga oladi*.*
2. ↑  „Trafficking in Persons Report 2017: Tier Placements" (inglizcha). *www.state.gov*. 28-iyun 2017-yilda asl nusxadan arxivlandi. Qaraldi: 1-dekabr 2017-yil.
**Xoʻja Ilm Kon maqbarasi va masjidi**  — Oʻzbekistondagi madaniy meros obyekti. Diqqatga sazovor joy. Obyekt davri: 1895-yil. Qashqadaryo viloyatining Kitob tumanida joylashgan. Obyekt manzili: „Xoʻjailmkon" MFY. Koʻchmas mulkka boʻlgan huquq: Davlat mulki. Qashqadaryo viloyati madaniy meros boshqarmasi operativ boshqaruv huquqi asosida
„Vaqf" xayriya jamoat fondiga tekin foydalanish shartnomasi asosida biriktirilgan.. Oʻzbekiston Respublikasi Vazirlar Mahkamasining qarori bilan 2019-yil 4-oktabrda Moddiy madaniy merosning koʻchmas mulk obyektlari milliy roʻyxatiga kiritilgan — davlat muhofazasiga olingan.

Manbalar
--------

1. ↑  „Moddiy madaniy merosning koʻchmas mulk obyektlari milliy roʻyxatini tasdiqlash toʻgʻrisida Oʻzbekiston Respublikasi Vazirlar Mahkamasining 2019-yil 4-oktabrdagi 846-sonli qarori". *Lex.uz*. Qaraldi: 21-iyul 2022-yil.
2. ↑  „Moddiy madaniy merosning koʻchmas mulk obyektlari milliy roʻyxatini tasdiqlash toʻgʻrisida Oʻzbekiston Respublikasi Vazirlar Mahkamasining 2019-yil 4-oktabrdagi 846-sonli qarori". *Backend.madaniymeros.uz*. Qaraldi: 21-iyul 2022-yil.
**Aleksey Emelyanovich Jarinov** (1820—1882) – general-leytenant, Turkiston harbiy okrugi artilleriya boshligʻi.

Biografiyasi
------------

Aleksey Jarinov 1820-yil 19-martda Arxangelsk viloyati zodagonlaridan tugʻilgan. 2-kadet korpusida tahsil olgan, 1839-yil 3-dekabrda 1-grenadiyer artilleriya brigadasining praporshigi sifatida xizmatini boshlagan. 1841-yilda 3-grenadiyer artilleriya brigadasiga oʻtkazilgan va 1843-yildan beri ketma-ket brigada adyutanti va grenadiyer artilleriya diviziyasining katta adyutanti lavozimlarida ishlagan. Vengriya qoʻzgʻoloni paytida (1849) Rossiya imperiyasi qoʻshinlarining gʻarbiy chegaralarga yurishida qatnashgan.

1853—1856-yillardagi Sharqiy urush davrida dastlab 1-artilleriya diviziyasining 3-zaxira batareyasini (1854—1855), keyin esa 2-grenadiyer artilleriya brigadasining 4-batareyasini (1855—1857) boshqargan.

Urushdan keyin quyidagi: 2-dala artilleriya brigadasi 4-batareyasi(1857) va 3-grenadiyer artilleriya brigadasining kamaytirilgan (keyinchalik oʻqchi) 3-batareyasining komandiri (1858—1865) lavozimlarda ishlagan.

1865-yilda Moskva harbiy okrugining okrug artilleriya boʻlimi gubernatori lavozimiga tayinlangan; 1866-yilda unga polkovnik unvoni berilgan; 1867-yilda – Turkiston harbiy okrugi artilleriya boshligʻi etib tayinlangan; 1868-yilda general-adyutant fon Kaufman qoʻmondonligida buxoroliklarga qarshi yurishda qatnashib, Choʻpon ota tepaligi va keyinchalik Samarqandni egallashda qatnashgan.

Harbiy xizmatlari uchu Imperator toji suvereni va qilich bilan birgalikdagi 2-darajali Avliyo Anna ordeni va general-mayor unvoni bilan taqdirlangan.

1873—1875-yillarda Jarinov Xiva va Qoʻqon yurishlarida qatnashgan. Xiva yurishi uchun qilich bilan 1-darajali Avliyo Stanislav ordeni bilan taqdirlangan, Qoʻqon yurishi uchun esa – general-leytenant darajasiga koʻtarilgan. Turkiston harbiy okrugi artilleriya boshligʻi lavozimiga tasdiqlanib, 1882-yil 24-sentyabr vafotigacha bu lavozimda faoliyat yuritgan. Uning oʻrniga Yakov Lavrentiyevich Mixaylovskiy kelgan.

Adabiyotlar
-----------

* Послужной список в общем архиве главного штаба, дело 6 отд. 3 стола за 1882 г. № 928.

Manbalar
--------

1. ↑  „Жаринов Алексей Емельянович". *кто-это.рф*. Qaraldi: 29-oktabr 2023-yil.
2. 1 2 3  Жаринов, Алексей Емельянович //
Русский биографический словарь А. А. Половцова: т. 7 (1897): Жабокритский — Зяловский, с. 10
3. ↑  „Список генеральских чинов российской императорской армии и флота". *rusgeneral.ru*. Qaraldi: 29-oktabr 2023-yil.
**Xoʻja Maʼoz va Moʻyi Muborak ziyoratgohi (Maqbara, Muy saqlangan yodgorlik binosi, xonaqoh, chillaxona)**  — Oʻzbekistondagi madaniy meros obyekti. Diqqatga sazovor joy. Obyekt davri: XIX asr. Fargʻona viloyatining Margʻilon shahrida joylashgan. Obyekt manzili: „Xoʻja Maʼoz" MFY. Koʻchmas mulkka boʻlgan huquq: Davlat mulki. Fargʻona viloyati madaniy meros boshqarmasi operativ boshqaruv huquqi asosida
„Vaqf" xayriya jamoat fondiga tekin foydalanish shartnomasi asosida biriktirilgan. Oʻzbekiston Respublikasi Vazirlar Mahkamasining qarori bilan 2019-yil 4-oktabrda Moddiy madaniy merosning koʻchmas mulk obyektlari milliy roʻyxatiga kiritilgan — davlat muhofazasiga olingan.

Xo‘ja Maʼoz ibn Jabal ziyoratgohi Marg‘ilon shahrida joylashgan. Xo‘ja Maʼoz mozorini mahalliy aholi Muhammad payg‘ambar (s.a.v.) ning Maʼoz ibn Jabal ismli faqih va roviy sahobalaridan biri bilan bog‘lik, deb qarashadi.

Maʼoz ibn Jabalning to‘liq ismi Abu Abdurahmon al-Ansoriy al-Xazrajiy al-Jashmiy (640-yili vafot etgan) garchand Movarounnahrga kelmagan bo‘lsa-da, biroq, uning nomi bilan bog‘lik, ziyoratgohlar nafaqat Farg‘ona zaminida, shuningdek Xorazmda ham mavjud bo‘lgan. Marg‘ilondagi uning nomi bilan ataluvchi ziyoratgoh aholi orasida „Xo‘ja Mag‘iz", „Xasti Maʼoz mozori" deb ham ataladi. Sankt-Peterburgdagi Saltikov-Shedrin kutubxonasining Sharq qo‘lyozmalari bo‘limida Xo‘ja Maʼoz ziyoratgohiga doir bir qancha hujjatlar saqlangan bo‘lib, Marg‘ilon uyezdidagi vaqf yerlarlariga solingan mulk solig‘i hujjatlarining ikki joyida: Avval volostini pastki Uchqo‘rg‘on qishlog‘ida va Zarkent volosti,Qirguli qishloq yig‘ini, Suxtepa qishlog‘ida Xazrati Maʼoz ibn Jabal mozori, madrasa, machitining vaqf yerlari borligi qayd qilingan. Hozirda ushbu majmua darvozaxona, maqbara, Mo‘yi muborak ziyoratxonasi va katta yozgi ayvonli masjiddan iborat. Qabristonning ichkari kismida joylashgan „Xo‘ja Mag‘iz" maqbarasi ushbu majmuaning ilk qurilishi bo‘lib, XV-XVI asrlarga taalluqlidir. Hozirgi vaqtda ushbu binoning dastlabki bezaklari va peshtoqining yuqori qismi nurab tushgan. Ammo shunga qaramay, maqbara o‘ziga xos mahalliy xususiyatlarga ega va nisbatan yaxshi saqlangan imorat sanaladi.

Shu mozordagi Chillaxona ham dastlabki inshootlardan. U maqbaradan shimoli-sharq tomonda, 15 metrlar narida joylashgan.

Xo‘ja Maʼoz ibn Jabal ziyoratgohining janubiy tomonida „Mo‘yi muborak" ziyoratxonasi bor. 1848-yilda Marg‘ilon shahrida elaton urug‘iga mansub qipchoq O‘tamboy parvonachi hokimlik qilib turgan kezlari u „Mo‘yi Muborak"ni taʼmirlash ishlariga katta eʼtibor beradi.

Manbalar
--------

1. ↑  „Moddiy madaniy merosning koʻchmas mulk obyektlari milliy roʻyxatini tasdiqlash toʻgʻrisida Oʻzbekiston Respublikasi Vazirlar Mahkamasining 2019-yil 4-oktabrdagi 846-sonli qarori". *Lex.uz*. Qaraldi: 21-iyul 2022-yil.
2. ↑  „Moddiy madaniy merosning koʻchmas mulk obyektlari milliy roʻyxatini tasdiqlash toʻgʻrisida Oʻzbekiston Respublikasi Vazirlar Mahkamasining 2019-yil 4-oktabrdagi 846-sonli qarori". *Backend.madaniymeros.uz*. Qaraldi: 21-iyul 2022-yil.
3. ↑  R.Mirzaahmedov, A.Murtazayev*. Marg‘ilon zamini javohirlari*. Farg‘ona:«Farg‘ona» nashriyoti, 2014 — 42 bet. ISBN 978-9943-4272-1-1.
**Aleksey Yakovlevich Fride** (1838—1896) – Rossiya imperatorlik armiyasi general-leytenanti, Turkiston yurishlari qatnashchisi, Yettisuv kazak armiyasining atamani, Yaroslavl gubernatori.

Biografiyasi
------------

1838-yil 8-martda tugʻilgan.

1-Moskva kadet korpusida oʻqigan va 1857-yil 6-iyunda Kichikrus grenadiyer polkida leytenant sifatida xizmat boshlaggan. 1862-yilda Bosh shtab akademiyasida (2-toifali) oʻqish kursini tugatgan va 1863-yil 12-mayda shtab-kapitan unvonini olgan. 1863-yilda Polshadagi qoʻzgʻolonni bostirishda qatnashgan. 1867-yil 27-martda gvardiya piyoda qoʻshinlariga qabul qilingan, Bosh shtabda qolgan va gvardiya leytenanti unvonini olgan.

1868-yil 30-avgustda shtab kapitanligiga koʻtarilib, Turkiston general-gubernatorligi qarorgohida Bosh shtab ofitseri lavozimiga tayinlangan, Buxoroga qarshi yurishlarda qatnashgan, janglarda ajralib turgani uchun 1869-yil 14-aprelda kapitan unvoniga sazovor boʻlgan (1871-yil 2-yanvarda mayor unvoniga oʻzgartirilgan). 1869-yil 14-apreldan Sirdaryo viloyati qoʻshinlari shtab-kvartirasining katta adyutanti lavozimida xizmat qilgan. Soʻngra Shahrisabzga yurishda qatnashib, koʻrsatgan xizmatlari uchun 3-darajali Avliyo Anna va 4-darajali Avliyo Vladimir ordenlari bilan taqdirlangan (ikki orden ham 1870-yilda berilgan). 1870-yil 3-noyabrda 3-Turkiston saf batalyoniga komandir etib tayinlanadi. 1872-yil 22-fevraldan Sirdaryo viloyati qoʻshinlari shtab boshligʻi.

1873-yilda podpolkovnik unvoni bilan (1871-yil 18-oktyabrda berilgan) Xiva yurishida qatnashgan; 3-noyabrda 4-darajali Avliyo Georgiy ordeni bilan taqdirlangan.

Oʻsha yilning kuzida general N. N. Golovachev otryadi tarkibida Xivaga boʻysungan turkmanlardan tovon undirish uchun dashtda boʻlgan, Ilyali traktidagi jangda yarador boʻlgan. 1874-yil 8-noyabrda „Jasorat uchun" yozuvi va oltin qurol bilan taqdirlangan va polkovnik unvonini olgan.

1875 va 1876-yillarda Qoʻqon yurishida qatnashib, 2-darajali qilich bilan birgalikdagi Avliyo Anna ordeni (1875) va 3-darajali qilich bilan birgalikdagi Avliyo Vladimir (1876) ordenlari bilan taqdirlangan.

1879-yil 4-sentyabrda general-mayor unvoni (1884-yil 8-apreldan ish tajribasiga ega) va Sirdaryo viloyati qoʻshinlari qoʻmondonining yordamchisi etib tayinlangan.

1880-yil 16-apreldan Turkiston harbiy okrugi qoʻshinlari qoʻmondonligi qoshidagi harbiy tashviqot idorasining boshligʻi boʻlib xizmat qilgan.

Yana bir qator janglarda qatnashgan va general-leytenant unvoniga sazovor boʻlgan. 1896-yil 9-iyulda Aleksey Yakovlevich Fride Yaroslavlda vafot etgan va Spas-Preobrajensk monastiri qabristoniga dafn qilingan.

Manbalar
--------

1. ↑  Редакция журнала. Генерального штаба полковник А. Я. Фриде // Всемирная иллюстрация : журнал. — 1879. — Т. 21, № 531. — С. 211—212.
Глиноецкий Н. П. Исторический очерк Николаевской академии Генерального штаба. СПб. 1882
2. ↑  Терентьев М. А. История завоевания Средней Азии. Т. 2. СПб. 1903
3. ↑  Разведчик. 1896. — № 294. — С. 492.
4. ↑  Фриде Алексей Яковлевич // Список генералам по старшинству. Составлен по 1 сентября 1894 года. — СПб.: Военная типография, 1894. — С. 399.
**Xoʻjai Amon ziyoratgohi**  — Oʻzbekistondagi madaniy meros obyekti. Diqqatga sazovor joy. Obyekt davri: XIX asr. Samarqand viloyatining Urgut shahrida joylashgan. Obyekt manzili: „Kattatorinjak" MFY. Koʻchmas mulkka boʻlgan huquq: Davlat mulki. Samarqand viloyati madaniy meros boshqarmasi operativ boshqaruv huquqi asosida. Oʻzbekiston Respublikasi Vazirlar Mahkamasining qarori bilan 2019-yil 4-oktabrda Moddiy madaniy merosning koʻchmas mulk obyektlari milliy roʻyxatiga kiritilgan — davlat muhofazasiga olingan.

Manbalar
--------

1. ↑  „Moddiy madaniy merosning koʻchmas mulk obyektlari milliy roʻyxatini tasdiqlash toʻgʻrisida Oʻzbekiston Respublikasi Vazirlar Mahkamasining 2019-yil 4-oktabrdagi 846-sonli qarori". *Lex.uz*. Qaraldi: 21-iyul 2022-yil.
2. ↑  „Moddiy madaniy merosning koʻchmas mulk obyektlari milliy roʻyxatini tasdiqlash toʻgʻrisida Oʻzbekiston Respublikasi Vazirlar Mahkamasining 2019-yil 4-oktabrdagi 846-sonli qarori". *Backend.madaniymeros.uz*. Qaraldi: 21-iyul 2022-yil.
**Rustem Abduramanovich Seitmemetov** (1973-yil 28-mart; Charxin, Samarqand viloyati, Oʻzbekiston SSR) — jamoat arbobi. Millati — qrim-tatar. Rossiya tomonidan ishgʻol qilingan Qrim hokimiyati tomonidan taʼqib qilingan.

Hayoti
------

Seitmemetov Rustem Abduramanovich 1973-yil 28-martda Samarqand viloyatining Charxin qishlogʻida tugʻilgan, I.Stalin buyrugʻi bilan amalga oshirilgan qrim-tatarlar deportatsiyasidan keyin ota-onasi Samarqandda yashagan.

1988-yilda Rustem Samarqand viloyati Pastdargʻom tumanidagi 55-sonli oʻrta maktabni tamomlagan. 1991-yilda Samarqand shahar pedagogika institutiga oʻqishga kirib, uni 1997-yilda tamomlagan. Institutni tugatgandan soʻng, u ikki yil maktabda oʻqituvchi boʻlib ishlagan. Undan soʻng biroz muddat Portugaliyada, „Sanitana" keramik lavabolar ishlab chiqarish ustaxonasida ishlagan. 2006-yildan boshlab Rustem Seitmemetov Qrimda doimiy yashab, qurilishda ishchi boʻlib ishlagan.

Taʼqib
------

2020-yil 11-mart kuni FSB xodimlari Baxchisaroy tumanida keng koʻlamli reydlar oʻtkazdi. Seytumerovlar oilasida aka-uka Seytumer va Usmon Seytumerovlar hamda ularning amakisi Rustem Seitmemetovlar uyi ham tintuv qilindi. Qarindoshlarning barchasi bir kunda hibsga olingan. 12-mart kuni Simferopolning Kiyev tuman sudi Rossiya Federatsiyasida taqiqlangan Hizb ut-Tahrir siyosiy tashkilotida ishtirok etganlikda gumon qilinganligi sababli ularga nisbatan qamoqqa olish tarzidagi ehtiyot chorasini tanladi (Rossiya Federatsiyasi Jinoyat kodeksining 205.5-moddaning 2-qismi „Terroristik tashkilot faoliyatida ishtirok etish"). Faollarni 20 yilgacha qamoq jazosi kutmoqda.

Rustem Seitmemetovning rafiqasi advokatiga kvartirani tintuv qilish chogʻida FSB xodimlari u yerga kitob tashlab qoʻyishganini maʼlum qildi.

Oilasi
------

Rustem Seitmemetov uylangan, oilali. Xotini- Zera; ikki voyaga yetmagan qizi – Bahiye va Beyan.

Manbalar
--------

1. 1 2 3  „Сейтмеметов Рустем". Qaraldi: 19-may 2020-yil.
2. ↑  „Оккупанты проводят массовые обыски в Бахчисарайском районе" (en). Qaraldi: 19-may 2020-yil.

[*sayt ishlamaydi*]
3. ↑  „Уже почти 70 крымских татар с 2014 года в Крыму обвинили по террористическим статьям — Смедляев" (ru). Qaraldi: 19-may 2020-yil.
4. ↑  „Участие в террористической деятельности: оккупанты предъявили обвинения незаконно задержанным 11 марта крымским татарам" (en). 26-aprel 2020-yilda asl nusxadan arxivlandi. Qaraldi: 19-may 2020-yil.
5. ↑  „В Крыму арестовали троих крымских татар, задержанных накануне по «делу Хизб ут-Тахрир»" (ru). 20 листопада 2020da asl nusxadan arxivlandi. Qaraldi: 19-may 2020-yil.
6. ↑  „УК РФ Уголовный кодекс (УК РФ) | GARANT". 14 travnya 2020da asl nusxadan arxivlandi. Qaraldi: 19-may 2020-yil.
7. ↑  „Силовики оккупантов подкинули книгу при обыске в доме задержанного Рустема Сейтмеметова" (en). Qaraldi: 19-may 2020-yil.

[*sayt ishlamaydi*]
8. ↑  „Дети политзаключенных". Qaraldi: 19-may 2020-yil.

Havolalar
---------

* Baxchisaroy uchinchi guruh. Hizb ut-Tahrir ishi // Qrim birdamligi
**Xoʻjataqsim ota ziyoratgohi** — Oʻzbekistondagi madaniy meros obyekti, diqqatga sazovor joy. Obyekt davri: Aniqlanmagan. Andijon viloyatining Paxtaobod tumanida joylashgan. Obyekt manzili: Izboskan shaharchasi, „Maʼrifat" MFY, Hurvodiy koʻchasi, 13-uy. Davlat mulki (Andijon viloyati madaniy meros boshqarmasi operativ boshqaruv huquqi asosida). Oʻzbekiston Respublikasi Vazirlar Mahkamasining qarori bilan 2019-yil 4-oktyabrda Moddiy madaniy merosning koʻchmas mulk obyektlari milliy roʻyxatiga kiritilgan — davlat muhofazasiga olingan.

Manbalar
--------

1. ↑  „Moddiy madaniy merosning koʻchmas mulk obyektlari milliy roʻyxatini tasdiqlash toʻgʻrisida Oʻzbekiston Respublikasi Vazirlar Mahkamasining 2019-yil 4-oktyabrdagi 846-sonli qarori". *Lex.uz*. Qaraldi: 21-iyul 2022-yil.
2. ↑  „Moddiy madaniy merosning koʻchmas mulk obyektlari milliy roʻyxatini tasdiqlash toʻgʻrisida Oʻzbekiston Respublikasi Vazirlar Mahkamasining 2019-yil 4-oktyabrdagi 846-sonli qarori". *Backend.madaniymeros.uz*. Qaraldi: 21-iyul 2022-yil.
**Ozon teshigi**, ozon tuynugi — Yer atmosferasining ozon qatlamidagi uzilish; dastavval, 1985-yilda Antraktida ustida, keyinchalik Avstraliya tomon siljiyotgani, 1992-yilda esa Arktika ustida kuzatilgan. Ozon teshigi taxminlarga koʻra, antropogen (insoniyat faoliyati) taʼsirlar, shu jumladan, ozon qatlamini yemiruvchi xlorli sovitkichlar (frenon)ni sanoat va turmushda koʻplab miqdorda ishlatish natijasida roʻyobga chiqqan. Quyoshning ultrabinafsha (200—300 nm) nurlanishi ozon qatlamida yutilgani uchun tirik organizmlarga xavfli boʻlgan nurlanish Yer sirtiga yetib kelmaydi. Ozon qatlamini muhofaza qilish toʻgʻrisida 1985-yilda Vena konvensiyasi, 1987-yilda Monreal protokoli qabul qilingan. Bu hujjatlarda xlorli sovitkichlar va dezodorantlardan voz kechish zarurligi qayd etilgan.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Qalamdon
**Penal** (lotincha: *penna* — moʻyqalam) — ish yuritishning turli vositalarini, birinchi navbatda qalam va ruchkalarni, shuningdek, oʻchirgichlar, oʻlchagichlar va shunga oʻxshash narsalarni saqlash uchun moʻljallangan kichik quti yoki idish hisoblanadi; u asosan maktab oʻquvchilari va talabalar tomonidan keng qoʻllaniladi. Bunday penallar plastmassa, charm, metall va yog‘och kabi turli shakl va materiallardan tayyorlanadi..

Ilk maxsus penallar XIX asrning boshlarida paydo boʻlgan deb hisoblanadi va ular silindrsimon yoki yumaloq shaklda, kumushdan yasalgan edi. Shu bilan birga, 1860 va 1870-yillarda ishlab chiqarilgan bunday aksessuarlarning baʼzilari yashma va platina yoki hatto fil suyagi kabi qimmatbaho materiallardan bezatilgan. Penal uchun birinchi patent 1946-yilda AQShning Verona Perl Amot tomonidan olingan va unga ikki yil oldin ariza bergan edi.

Eslatmalar
----------

1. ↑  Словарь иностранных слов. — М.: «Русский язык», 1989. — 624 с. ISBN 5-200-00408-8
2. ↑  „10 types of pencil cases" (inglizcha). Qaraldi: 9-iyul 2019-yil.
3. 1 2  „History of the Pencil Case" (inglizcha). 8-iyul 2019-yilda asl nusxadan arxivlandi. Qaraldi: 9-iyul 2019-yil.
4. ↑  Hans Nadelhoffer*. Cartier*. Нп3, 2007 — 201 bet. ISBN 978-0-8118-6099-4.
5. ↑  *Official Gazette of the United States Patent Office*, 1946.

Adabiyotlar
-----------

* Penal uchenicheskiy // Tovarniy slovar / I. A. Pugachyov (glavniy redaktor). — M.: Gosudarstvennoe izdatelstvo torgovoy literaturi, 1959. — T. VI. — Stb. 772—773
**Yulbaris Axmedovich Hamidov** — sovet davri davlat arbobi, iqtisodchi va siyosatchi. Sovet Ittifoqi Kommunistik Partiyasi (KPSS) aʼzosi.

Biografiyasi
------------

Yulbaris Hamidov 1929-yilda tavallud topgan.

Yulbaris Hamidov mehnat faoliyatini 1954-yilda boshlab, asosan, iqtisodiy, ijtimoiy va siyosiy ishlarda faoliyat olib borgan.

Hamidov 1929—1985-yillarda turli lavozimlarda, jumladan, muhandis-mexanik, Qishloq xoʻjaligini mexanizatsiyalash fakulteti oʻqituvchisi, Namangan shahar partiya komiteti sanoat va transport boʻlimi boshligʻi, Andijon viloyat avtotresti mudiri, Andijon viloyat partiya qoʻmitasi sanoat va transport boʻlimi mudiri, Oʻzbekiston Kompartiyasi Andijon shahar komiteti birinchi kotibi boʻlgan.

Hamidov, shuningdek, O‘zbekiston SSR Oliy Sovetining 9- va 10-chaqiriqlari deputati etib saylangan.

Yulbaris Axmedovich Hamdiov 1985-yilda vafot etgan.

Manbalar
--------

Adabiyotlar
-----------

* O‘zbekiston SSR Oliy Soveti deputatlari: O‘ninchi chaqiriq. (Qisqacha biografik maʼlumot). — T .: Oʻzbekiston, 1981. — S. 83.
**Mamatqulov Shukurjon** (1940-yil 12-iyun) Andijon viloyati, Andijon tumanida tugʻilgan. „Oʻzbekiston Qahramoni" va „Oʻzbekiston Respublikasida xizmat koʻrsatgan yoshlar murabbiyi" unvonlari bilan taqdirlangan.

Taʼlim olishi va mehnat faoliyati
---------------------------------

1967-yilda Toshkentdagi xalq xoʻjaligi institutini tamomlagan. Mutaxassisligi boʻyicha xisobchi-iqtisodchi. Andijon viloyati Oltinkoʻl tumanidagi Oltinkoʻl iqtisodiyot kolleji direktori.

Oʻzbekiston Respublikasi Oliy Majlisi Senatining „Budjet va iqtisodiy islohotlar masalalari qoʻmita"si aʼzosi. Oliy Majlis Senati Kengashining 2021-yil 1-fevraldagi qarori bilan „Faxriy senator" maqomlari berilgan.

Manbalar
--------

1. ↑  „СЕНАТОРЛАР". Qaraldi: 8-iyun 2023-yil.
2. ↑  „Bir guruh senatorlarga maxsus maqomlar berildi". Qaraldi: 8-iyun 2023-yil.
3. ↑  „«Адолатли сенатор», «Халқпарвар сенатор», «Меҳнаткаш сенатор» ва «Фахрий сенатор»лар кимлиги маълум бўлди". Qaraldi: 8-iyun 2023-yil.
**Japanese Village and Deer parki** — ilgari Kaliforniyaning Buena Parkida joylashgan, ammo hozirda faoliyat koʻrsatmaydi.

Tarixi
------

Park birinchi marta 1967-yilda 6122 Knott maydonida ochilgan. Bu parkda kiyiklarning erkin aylanib yurishi hamda oʻzini xuddi tabiatdagidek his etishi uchun barcha shart-sharoitlar yaratilgan edi.

CBS-TVning detektiv dramasi boʻlmish Manniksning ikkita epizodi: „Overkill" (1971, 4-mavsum 24-qism) va „Enter Tami Okada"ning (1974, 8-mavsum 8-qism) katta qismi aynan shu parkda suratga olingan. Bu ikki epizodda parkdagi turli xil eksponatlar va noyob hayvonlar sur’atga olingan. Xususan, ikkinchi epizodda ikkita delfinni tandemda minayotgan murabbiy tasvirlangan.

Japanese Village and Deer parki Six Flags kompaniyasidan Great Southwest kompaniyasiga sotilganidan 5 yil oʻtib oʻz faoliyatini toʻxtatdi.Bunga sabab, kiyiklarning sil kasalligiga chalinganligi hamda parkning tang ahvolga tushib qolgani boʻldi.</nowiki>

Koʻngil ochar manzilgohlar roʻyxati
-----------------------------------

* Koi hovuzi
* Yapon bogʻi
* Tea uyi
* Dove maydoni
* Delfinlar oziqlanish maydoni
* Fuji Folk
* Pearl divers

Enchanted Village
-----------------

Japanese Village and Deer parki oʻz faoliyatini yakunlagandan soʻng, 1976-yil 18-iyunda Enchanted village — ikkinchi koʻngilochar park oʻz faoliyatini boshladi. Hayvonlarni qoʻlga oʻrgatuvchi mutaxasis Ralf Xelfer bu parkning aksiyadori hamda bir vaqtning oʻzida boshqaruvchisi boʻlgan. Bu park bir qancha muddat „odam shimpanze" nomi bilan tanilgan Oliverga ham boshpana vazifasini oʻtagan. Shuningdek, bu koʻngilochar parkni biz 1977-yilda sur’atga olingan „Curse of the Black Widow" filmidagi tasvirlarda ham uchratamiz. 13 gektar maydonni qamrab olgan Enchanted Village 1977-yilning kuzida oʻz faoliyatini yakunladi.

Hozirgi holati
--------------

Hozirda bu maydonda George Bellis parki hamda favvoralardan boshqa hech bir inshoot qolmagan hamda biznes markaziga aylantirilgan.

Manbalar
--------

1. ↑  *Meares, Hadley* „Animal Behaviors: Japanese Village and Deer Park in Buena Park". *KCET.org* (12-sentyabr 2014-yil). 13-sentabr 2014-yilda asl nusxadan arxivlandi.
2. ↑  „Flyer of Japanese Village and Deer Park". 4-dekabr 2010-yilda asl nusxadan arxivlandi. Qaraldi: 5-dekabr 2008-yil.
3. ↑  Map of Japanese Village
4. ↑  „Animal Behaviors: Japanese Village and Deer Park in Buena Park" (12-sentabr 2014-yil). 13-sentyabr 2014-yilda asl nusxadan arxivlandi.
**Bandurriya** (ispancha: *bandurria*grekcha: *pandoura* — uch torli tsistra) — Ispaniyaning xalq musiqasida qoʻllaniluvchi mandolinga oʻxshash boʻlgan cholgʻu asbobi hisoblanadi. Tovushning chiqarilishining xarakterli usuli — tremolodir.

XVI asrgacha mandora (Ispaniyada — mandurria, bandurria, al maduar; Fransiyadagi — mandoire, mandore) va bandurriya umumiy tarixga ega boʻlgan. XVIII asrda bar bandurriyasi yassi tanaga ega boʻlgan, besh juft torli kvartga sozlangan. Oʻrta asrlarning dastlabki cholgʻu asboblari uch torli boʻlgan. Toʻrtinchi tor esa uygʻonish davrida qoʻshilgan. Barokko davrida — 10 ta torli (5 juftlik) boʻlgan. Zamonaviy asbobda uygʻunlashgan 6 juft tor mavjud.

Manbalar
--------

1. ↑  Музыкальная энциклопедия 1973. sfn error: no target: CITEREFМузыкальная\_энциклопедия1973 (help)

Adabiyotlar
-----------

* „Бандуррия",*Музыкальная энциклопедия. Том 1*. М.: Советская энциклопедия, 1973.
**Lui Reno** (1843-yil 21-may – 1918-yil 8-fevral) fransuz huquqshunosi va pedagogi, 1907-yilda Tinchlik uchun Nobel mukofoti (Ernesto Teodoro Moneta bilan) hammuallifi.

Renault Autun shahrida tugʻilgan. 1868-yildan 1873-yilgacha Renault Dijon universitetida Rim va tijorat huquqi professori boʻlgan. 1873-yildan to vafotigacha u Parij universitetining huquq fakulteti professori, 1881-yilda xalqaro huquq professori boʻlgan. 1890-yilda u Tashqi ishlar vazirligining yuriskonsulti etib tayinlandi, bu lavozimda u Fransiya tashqi siyosatini xalqaro huquq nuqtai nazaridan sinchiklab tekshirdi. U koʻplab konferensiyalarda, xususan ikkita Gaaga konventsiyasida (1899 va 1907) va London dengiz konferensiyasida (1908—1909) qatnashgan.

Renault arbitr sifatida mashhur boʻlgan, uning eng mashhur ishlari, shu jumladan 1905-yildagi Yaponiya uyi soligʻi ishi, 1909-yildagi Casa Blanca ishi, 1911-yildagi Sarvarkar ishi, 1913-yilgi Karfagen ishi va 1913-yilgi Manouba ishi. Uning asarlari orasida xalqaro huquqning ixtisoslashgan mavzulariga bagʻishlangan maqola va monografiyalar mavjud. Doʻsti va hamkasbi C. Lyon-Ken bilan birgalikda u savdo huquqi boʻyicha bir qancha asarlar, jumladan, ikki jildlik toʻplam, sakkiz jildlik risola va koʻplab nashrlarga yetib kelgan qoʻllanma yaratdi.

1879-yilda Renault oʻzining "Xalqaro huquqni oʻrganishga kirish" asarini va 1917-yilda Germaniya tomonidan xalqaro huquqning birinchi buzilishi, Germaniyaning shartnoma majburiyatlarini buzgan holda Belgiya va Lyuksemburgga bostirib kirishi haqida nashr etdi.

Maʻlumotnomalar
---------------

* Nobel gʻoliblari sahifasi

* Louis Renault on Nobelprize.org including the Nobel Lecture, May 18, 1908 *The Work at The Hague in 1899 and in 1907*
**Sofia Vembo** (grekcha: *Σοφία Βέμπο* </link> ; 1910-yil 10-fevral, Gallipoli, Sharqiy Frakiya, Turkiya – 1978-yil 10-mart, Afina, Gretsiya) – urushlararo davrdan urushdan keyingi dastlabki yillar va 1950-yillargacha faol boʻlgan yetakchi yunon qoʻshiqchisi va aktrisasi. U Yunoniston-Italiya urushi paytida vatanparvarlik ruhida aytilgan „Gʻalaba qoʻshigʻi" bilan shuhrat qozongan.

Biografiyasi
------------

Vemboning asl ismi Efi Bembou edi Έφη Μπέμποu</link>). U 1910-yilda Sharqiy Frakiya, Turkiyaning Gelipoli shahrida tugʻilgan, ammo Kichik Osiyo falokatidan keyin uning oilasi Gretsiyadagi Larissa Tsaritsani shahriga koʻchib oʻtdi va u yerda otasi tamaki korxonasida ishchi boʻlib ishladi, keyinroq Gretsiyaning Volos shahriga koʻchib oʻtadi.

U oʻz faoliyatini 1930-yillarning boshlarida Saloniki shahrida boshlagan. 1933-yil qishda u *Kentrikon* teatrining teatr operatori Fotis Samartzis tomonidan „Toʻtiqush 1933" revyusi uchun ishga qabul qilindi. Keyinchalik Kolumbiya kompaniyasi uchun romantik qoʻshiqlar yozishni boshladi va oʻzining aniq jarangdor kontralto ovozi tufayli shuhrat qozondi.

Ammo uning obroʻsi 1940-yil 28-oktyabrda Italiyaning Yunonistonga hujumidan soʻng vatanparvarlik va satirik qoʻshiqlarni ijro etishi, jangovar askarlar va butun xalq uchun katta ilhom manbaiga aylanib, tezda xalq qahramoniga aylandi. Shu bilan birga, u Yunoniston dengiz flotiga oʻz boyligidan 2000 funt oltin taklif qildi. 1941-yil aprel oyida Germaniya bosqinidan va mamlakatni bosib olgandan soʻng, u Yaqin Sharqqa olib ketildi va u yerda surgundagi yunon qoʻshinlari uchun chiqish qilishni davom ettirdi.

Urushdan keyin, 1949-yilda u Afinaning Metaxourgeio mahallasida oʻzining „Vembo teatri" ni sotib oldi. 1957-yilda u uzoq yillik sevgilisi Mimis Traiforosga uylandi. 1970-yillarning boshlarida nafaqaga chiqishdan oldin, 1960-yillar davomida u qoʻshiqlarni kamroq ijro qila boshladi. U 1978-yil 11-martda vafot etdi.

Urushdagi vatanparvarligi va eksa ishgʻoli davridagi saʼy-harakatlari tufayli u Yunoniston armiyasining mayor unvoniga sazovor boʻldi.

Filmografiyasi
--------------

| Yil | Sarlavha | Rol | Eslatmalar |
| --- | --- | --- | --- |
| 1938-yil | *I prosfygopoula* | Sofia Nakou |  |
| 1955-yil | *Stella* | Maria |  |
| 1959-yil | *Stournara 288* | Mrs. Eugenia – 'Jenny Blancheʼ | (filmning oxirgi roli) |

Manbalar
--------

* Sofia Vembo IMDbda
* Τραγούδια που έγραψαν ιστορία – Σοφία Βέμπο: Παιδιά, της Ελλάδος παιδιά

1. ↑  *(unspecified title)*
**Yalangʻoch toʻra ziyoratgohi** — Oʻzbekistondagi madaniy meros obyekti. Andijon viloyatining Andijon shahrida joylashgan. Ularning avlodlari ota tomonidan Xazrati Bahouddin Naqshband ona tomonidan Imomi Xusayniy shajarasiga mansub Xidoyatullo Ofoq xoʻja nasablariga borib qadaladi.

Tarixi
------

Mazkur ziyoratgohga xalq o‘rtasida „Yalang‘och to‘ra" yoki „Shapaloq to‘ram" nomi bilan mashxur bo‘lgan Mozolxon Qoraxon to‘ra o‘g‘li (1881 — 1954) dafn etilgan. Ul zot ust-bosh kiymay, doimo yalang‘och, yalangbosh (faqat oq ishton) bilan yurgan. XX-asrning 40-yillari oxirida mahalliy hokimyat uni qamoqqa olib, Andijon turmasiga tashlanadi. Ammo u yotgan xonaning qulflari ochilib ketaveradi. Shundan soʻng uni Toshkent turmasiga joʻnatishadi. U yerda ham shu holat boʻlaverganidan uni qoʻyib yuborishadi. Yalangʻoch toʻra nomi bila tanilgan yana bir zot XX-asrda Qoʻqon shahrida yashagan oʻtgan. Yalongʻoch otaning otalari Zuhriddin eshon binni, Muhyiddin eshon binni Nuriddin eshon boʻlgan. Nasablari Sulton Orifin xoʻja Ahmad Yassaviyga borib taqaladi. Otalari katta bir qalandarlar sulolasinig shayxidan boʻlgan. Zuhriddin eshon savodini otasi va otasi ochgan maktabda chiqargan. Keyin Xoʻjandi latifini jome madrasasi va Buxoroi sharifining Mir Arab madrasasida davom ettirgan. Xoʻjandga qaytgandan soʻng ota-onasi roziligi uchun uylanadi. Otasining vafotidan soʻng meros qolgan yer-mulklarini xotinining mahriga va qolgan qismini masjid va madrasalarga vafq qilib beradi.

Andijon viloyati madaniy meros boshqarmasi operativ boshqaruv huquqi asosida).

Manbalar
--------

1. ↑  „Andijon viloyatidagi ziyoratgohlar". Qaraldi: 28-iyun 2023-yil.
2. ↑  „Moddiy madaniy merosning koʻchmas mulk obyektlari milliy roʻyxatini tasdiqlash toʻgʻrisida Oʻzbekiston Respublikasi Vazirlar Mahkamasining 2019-yil 4-oktyabrdagi 846-sonli qarori". *Lex.uz*. Qaraldi: 21-iyul 2022-yil.
3. ↑  „Moddiy madaniy merosning koʻchmas mulk obyektlari milliy roʻyxatini tasdiqlash toʻgʻrisida Oʻzbekiston Respublikasi Vazirlar Mahkamasining 2019-yil 4-oktyabrdagi 846-sonli qarori". *Backend.madaniymeros.uz*. Qaraldi: 21-iyul 2022-yil.
**Sara Battaglia** — 1984-yil 30-aprelda tugʻilgan. Moda dizayneri va Sara Battaglia moda yorligʻi asoschisi.

Faoliyati
---------

Brera akademiyasining sanʼat yoʻnalishini tugatgandan keyin, dizayner Milanda oʻz atelyesini ochishga qaror qilishiga qadar Milandan Florensiyaga, keyin esa Parijga koʻchib oʻtgan.

Soʻnggi yillarda Sara Battaglia „Salvatore Ferragamo" va „Frame" kabi xalqaro moda brendlari bilan yaqin hamkorlikni yoʻlga qoʻyib, faoliyat yuritib kelmoqda.

Sara Battaglia kolleksiyalari Milan moda haftaligi davomida ommaga namoyish qilingan.

2018-yil may oyida Sara Battaglia „Altagamma" jamgʻarmasi tomonidan Italiyada moda yoʻnalishi boʻyicha „Eng yaxshi rivojlanayotgan brend" sifatida mukofotlangan.

2018-yil iyun oyida Battaglia „MF Fashion" jurnalining „Keyingi 100 Italiya" maxsus soniga kiritilgan, shu bilan bir qatorda moda panoramasiga kelajakda taʼsir koʻrsatadigan 100 kishidan biri sifatida eʼtirof etilgan.

2018-yil sentabr oyida Battaglia Bocconi universitetida modani kengaytirish biznesi haqida maʼruza qilgan.

Estetika
--------

Koʻpincha jonli ranglardan foydalanish bilan mashhur Battaglia zamonaviy ayollarga Slim Aarons, Ettore Sottsass va Jan Prouvedan ilhomlanib, 50-va 60-yillarning qayta koʻrib chiqilgan liboslarini taklif va tavsiya qiladi.

Shaxsiy hayoti
--------------

Battaglia Milanda ijodkor oilada oʻsgan: onasi bir necha yildan beri Brera tasviriy sanʼat akademiyasida haykaltaroshlikdan dars berib kelmoqda. Uning ukalari ham sanʼat va moda biznesi bilan mashgʻul. Xususan, uning singlisi Jovanna Battaglia Engelbert ijodiy direktor, katta akasi Antonio galerist va uning ukasi Luidji — toʻplam dizayneri hisoblanishadi.

Battaglia hozirda Milanda istiqomad qiladi.

Manbbalar
---------

1. ↑  „Sara Battaglia, via al ready to wear - MFFashion.com".
2. ↑  *Issa, Caroline*. „Insider Interview: Sara Battaglia on her debut ready-to-wear line". *The Telegraph* (23-fevral 2017-yil).
3. ↑  „You'll Fall in Love with Ferragamo's Newest Rainbow Handbags". 24-oktabr 2020-yilda asl nusxadan arxivlandi. Qaraldi: 23-avgust 2022-yil.
4. ↑  „Sara Battaglia: nuova collaborazione con Salvatore Ferragamo – Vogue.it" (10-may 2017-yil).
5. ↑  *Chahine, Vicky*. „Art en Ciel" (fransuzcha) (6-iyun 2016-yil). Qaraldi: 8-noyabr 2018-yil.
6. ↑  „Emerging Brands – Altagamma".
7. ↑  „Altagamma premia Sara Battaglia – MilanoFinanza.it". *www.milanofinanza.it* (6-iyun 2018-yil).
8. ↑  „Altagamma premia Sara Battaglia - MFFashion.com".
9. ↑  „Sara Battaglia - MFFashion.com/news/the-next-100/the-next-100-italy-sara-battaglia-201806081539568090".
10. ↑  „The Business of Fashion Scaleups". *Bocconi Alumni*.
11. 1 2  „Who Is Giovanna Battaglia?". *Grazia*.
12. ↑  „Galleria Antonio Battaglia". *www.espressionearte.it*. 22-sentabr 2020-yilda asl nusxadan arxivlandi. Qaraldi: 23-avgust 2022-yil.